Barbara Nekesa Oundo

Barbara Nekesa Oundo 'yar siyasa ce kuma jami'ar diflomasiyya 'yar ƙasar Uganda, wacce ke aiki a matsayin babbar jami'ar Uganda a Afirka ta Kudu, wacce ke da hedikwata a Pretoria.  A wannan matsayi, ta kuma wakilci ƙasarta, zuwa ƙasashen Afirka ta Kudu, Botswana, Namibiya, Lesotho da Swaziland. 

Ta taɓa riƙe muƙamin ministar harkokin Karamoja a majalisar ministocin ƙasar Uganda. An naɗa ta a wannan matsayi a ranar 27 ga watan Mayu 2011.  Ta maye gurbin Janet Museveni, wacce aka naɗa ministar harkokin Karamoja. Oundo ta kuma yi aiki a matsayin zaɓaɓɓiyar 'yar majalisa mai wakiltar mata na gundumar Busia a majalisa ta 9 (2011 zuwa 2016). 

 Tarihi da ilimi 
An haife ta ne a gundumar Busia da ke yankin Gabas a ranar 6 ga watan Yuni 1984 ɗiya ce ga Mary Hadudu, mahaifiyar wasu 'yan mata tara da Edward Wabudi, ɗan majalisar ƙaramar hukumar.  Ta halarci makarantar ’yan mata ta Bubulo da ke Mbale don karatun sakandaren ta (O-Level) da makarantar Mbogo da ke Kawempe don karatun sakandarenta (A-Level).  A shekarar 2009, ta sauke karatu daga Jami'ar Makerere da ke Uganda da digirin farko na Gudanar da Albarkatun Ɗan Adam. 

 Aiki da iyali 
Tun shekarar 2007, ta auri Charles Oundo, jami’in hidimar ƙasashen waje, wanda ta haɗu da shi a lokacin da take karatun digiri na farko a jami’ar Makerere. Iyayen 'ya'ya biyu ne. A shekara ta 2011, ta yi nasarar tsayawa takarar jam'iyyar siyasa ta National Resistance Movement (NRM) na kujerar mazaɓar mata ta mazaɓar Busia ta majalisar dokoki. A cikin watan Mayun 2011, an naɗa ta ministar harkokin Karamoja, tana ba da rahoto kai tsaye ga Janet Museveni, uwargidan shugaban ƙasar Uganda kuma, a lokacin, ministar harkokin Karamoja. 

A cikin shekarar 2017, ta saki mijinta na farko, Charles Oundo. A watan Disamba 2018, ta yi aure da Hajji Suleiman Lumolo Mafabi, wani ɗan kasuwa, wanda ke zaune a Mbale, a yankin Gabashin Uganda. Bikin na sirri ya gudana ne a gidansu da ke Muyenga, wata babbar unguwa a Kampala, babban birnin Uganda.  

Ita ce Ma’ajin Ƙasa na Jam’iyyar National Resistance Movement (NRM) mai mulki da aka naɗa a yanzu Amb. 

 Asarar muƙamai na siyasa 
A watan Nuwambar 2015 a lokacin zaɓen fidda gwani na jam'iyyar NRM, Oundo mai ci ta samu kuri'u 28,750 yayin da babbar abokiyar hamayyarta Nina Irene Nekesa Wandera ta samu kuri'u 25,443. Daga nan sai Wandera ta kai ƙarar hukumar zaɓen jam’iyyar da hujjojin da ake zargin Oundo na tafka maguydi a zaɓen. 

A lokacin zaɓen 'yan majalisar dokoki na 2016, Oundo ta sha kaye a hannun shugaba mai ci Jane Nabulindo Kwoba, wacce ta yi takara a matsayin mai cin gashin kanta.   A cikin jerin majalisar ministocin da ofishin shugaban ƙasa ya fitar a ranar 6 ga watan Yuni 2016, Oundo ba a saka ta ba. 

 Manazarta 

Rukuni:Haihuwan 1984
Rukuni:Rayayyun mutane